
AJUNTAMENT D’ATZENETA DEL MAESTRAT

Plaça Major, 2 – Te. 964370018 – Fax 964370298 – 12132 Atzeneta del Maestrat
(Castelló)






BASES REGULADORES DE LA CONVOCATÒRIA PER A LA SELECCIÓ DE PERSONAL PER A “L’ESCOLA D’ESTIU D’ATZENETA DEL MAESTRAT 2017”




1.- OBJECTE I DESCRIPCIÓ

Les presents bases tenen per objecte determinar els requisits, modalitat de selecció i mèrits que són aplicables per a la selecció de personal per a “L’ESCOLA D’ESTIU” que organitza l'Ajuntament d'Atzeneta del Maestrat.

Els treballs es desenvoluparan mitjançant contracte laboral, de caràcter temporal, a temps parcial, durant el període comprès des del dia 3 de juliol al 28 de juliol de 2017, tots dos inclosos.

La jornada laboral serà de 20 hores /setmanals, de dilluns a divendres, en horari de 09’30 a 13’30 hores, i el salari serà de 872,88 € bruts mensuals, inclosa la part proporcional de les pagues extraordinàries.

El nombre de persones contractades dependrà del nombre d'alumnes matriculats a l'escola d'estiu, que es determinarà en la resolució de l'Alcaldia, que seran seleccionats per ordre de puntuació obtinguda en la convocatòria.

Les presents Bases es publicitaran en el Tauló d'Edictes de l'Ajuntament d'Atzeneta del Maestrat i a la web municipal www.atzenetadelmaestrat.es.

2.- REQUISITS DELS ASPIRANTS

Les persones aspirants que desitgen participar en la convocatòria hauran de reunir els següents requisits:
a) Tindre complits 18 anys i no excedir de l’edat màxima de jubilació forçosa.
b) Posseir la capacitat funcional per al desenvolupament de les tasques.
c) Estar en possessió o estar cursant el títol de Magisteri, INEF o estar en possessió del títol de Monitor de Temps Lliure Infantil i Juvenil o Animador Juvenil nivell I o equivalents, homologats per l’Institut Valencià de la Joventut o Monitor o Animador Sociocultural.
d) Estar en possessió del Grau Elemental de Valencià acreditat mitjançant el corresponent títol expedit o homologat per la Junta Qualificadora de Coneixements de Valencià.
e) Estar inscrit al Padró Municipal d’Habitants d’Atzeneta del Maestrat o ser nascut al municipi.
f) Estar inscrit en l’oficina del SERVEF (Oficina d’Ocupació).
g) No patir malaltia, ni estar afectat per limitació física o psíquica que siga incompatible amb l’exercici de les funcions, o que les impossibilite.

h) No haver sigut separat mitjançant expedient disciplinari del servei de qualsevol de las Administracions públiques o dels òrgans constitucionals o estatutaris de  les  Comunitats  Autònomes,  ni  trobar-se    inhabilitat  per a  exercir  funcions similars a les que desenvolupava del que haguera sigut separat o inhabilitat. En el cas de ser nacional d’altre Estat, no trobar-se inhabilitat o en situació equivalent ni haver estat sotmès a sanció disciplinaria o equivalent que impedisca al seu Estat, en els mateixos termes l’accés a l’ocupació pública.
i) No trobar-se incurs en causa d’incapacitat o incompatibilitat, arreglo a la legislació vigent en el moment. Aquest requisit s’entén que ha d’anar referit a la data de la presa de possessió, en el seu cas.


3.- SOL·LICITUDS

Les sol·licituds es formularan segons model elaborat per l'ajuntament i es presentaran en el Registre General d'aquest dirigides al Sr. Alcalde-President de l'Ajuntament, i es presentaran a partir del dia següent al de la publicació de l'extracte de la convocatòria inicial en el tauler d'anuncis d'aquest Ajuntament i al web municipal www.atzenetadelmaestrat.es. El termini de sol·licitud finalitzarà el dia 15 de juny de 2017.

Les instàncies també podran presentar-se en qualsevol de les formes establertes per la llei.

Per a ser admesos i participar en la convocatòria, a més de les circumstàncies personals, els sol·licitants hauran de manifestar en les instàncies que reuneixen tots i cadascun dels requisits que s'exigeixen en la base segona, referits sempre a la data de finalització del termini assenyalat per la presentació d'instàncies, i mantenir-se durant tot el procés selectiu.
La instància anirà acompanyada de la següent documentació:
a) Fotocopia DNI.
b) Justificants d’inscripció al SERVOF.
c) Copia compulsada de la titulació exigida.
d) Documentació acreditativa dels mèrits que hagin de ser valorats en el concurs, mitjançant documents originals o fotocòpies confrontades.
e) Memòria/Projecte.



4.- ADMISSIÓ D’ASPIRANTS

Finalitzat el termini de presentació d'instàncies, l'Alcalde dictarà una resolució declarant aprovada la llista d'admesos i exclosos, composició del Tribunal Qualificador per a la Selecció i data de baremació dels mèrits. La resolució es publicarà únicament en el Tauler d'edictes de la Corporació.

5.- QUALIFICACIÓ DE LES SOL·LICITUDS

Pels serveis tècnics municipals i representants de la corporació es qualificaran les sol·licituds presentades d'acord amb les presents bases i s'emetrà informe proposta de selecció que se sotmet a l'aprovació de l'Alcaldia.









6.- CONCURS DE MÈRITS.

A) Qualificació mèrits aspirants

El procés de valoració del concurs pel Tribunal en aquesta fase, consistirà en valorar determinades condicions de formació, mèrits, capacitat o nivells  d’experiència, adequats amb les característiques de la plaça a cobrir, sempre que siguen al·legades i acreditades documentalment pels aspirants, d’acord amb el barem següent.

l) Títol de Magisteri o INEF (1 punt).
II) Títols de grau, diplomatura o llicenciatura en qualsevol especialitat distinta a l’exigida en la convocatòria (1 punt).
III) Títols de postgrau relacionats amb l’especialitat (1 punt).
IV) Cursos de formació específica en l’àmbit de l’animació i el temps lliure convocats o organitzats per Ajuntaments, organismes oficiales o altres entitats públiques (màxim 2 punts)
· De menys de 10 hores	0,10 punts
· De 10 a 20 hores	0,20 punts
· De 21 a 40 hores	0,30 punts
· De 41 a 100 hores	0,40 punts
· Mes de 100 hores	0,50 punts

V) Coneixements de Valencià: Certificats de la Junta Qualificadora (màxim 1 punt)
· Oral	0.25 punts
· Elemental	0.50 punts
· Mitjà	0.75 punts
· Superior	1	punts
VI) Idiomes comunitaris: Certificat de l’escola d’idiomes. (màxim 1 punt)
· Certificat nivell B1	0.25 punts
· Certificat nivell B2	0.50 punts
· Certificat nivell C1	0.75 punts
· Certificat nivell C2	1	punts

VII) Experiència de treball relacionada con las característiques de la convocatòria acreditada documentalment mitjançant certificats, informes de vida laboral o còpies de contractes per a valoració (màxim 3 punts):

· Campaments i “Escoles d'Estiu” com coordinador o director, en la Administració Local o qualsevol Administració Pública: 0.25 punts per mes treballat.
· Campaments i “Escoles d'Estiu” com monitor, en la Administració Local o qualsevol Administració Pública: 0.15 punts per mes treballat.
· Per serveis prestats en empreses, associacions u altres entitats privades:
0.10 punts per mes treballat.

VIII) Entrevista (3 punts).



B) Qualificació de la memòria projecte

1.- Els concursants caldrà que presenten una memòria/projecte on es farà constar les activitats a realitzar en una setmana tenint en conter la fonamentació, objectius i activitats (jocs, tallers, excursions, etc...), metodologia (material, control de assistència de xiquets i horari), avaluació d’activitats i totes aquelles altres qüestions que l’aspirant considere d’interès o importància. (Màxim 5 punts).


2.- La memòria/projecte es presentarà en el mateix termini de presentació d’instàncies conjuntament amb aquesta, i els mèrits que s’al·leguen del Barem General o Específic que siga d’aplicació. Transcorregut el termini, no s’admetrà, en ningun cas, la presentació de memòries ni annexos o altres alteracions del que s’haguera presentat.

3.- Es podrà requerir a aquells aspirants que consideren oportú, en ordre al esclariment de las qüestions que, relatives a la memòria/projecte s’establisquen.

C) Entrevista

Si es considera necessari es realitzarà una entrevista als de major puntuació, la qual es puntuarà con un màxim de 3 punts.

D) Desempat

La puntuació total de cada aspirant, serà la suma dels punts obtinguts.

En cas d’empat entre algunes de las persones aspirants, este es resoldrà atenent, en primer lloc, a la puntuació obtinguda en l’apartat experiència i en segon lloc a la puntuació obtinguda en l’apartat de titulacions. Si persisteix la situació d’empat, este es resoldrà mitjançant la celebració d’un sorteig.


A Atzeneta del Maestrat, Alcalde-President  Santiago Agustina Segarra.

(Document signat electrònicament a la data indicada al marge)

